JUDEŢUL SATU MARE

CONSILIUL JUDEŢEAN SATU MARE

CABINET PREŞEDINTE

NR.\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_

REFERAT DE APROBARE

**privind stabilirea valorii unitare lei/kilometru aferentă sumei forfetare și a sumei forfetare pe zi aferentă fiecărei tranșe de 1 kilometru pe o distanță de la 1 la 50 de kilometri pentru elevii care nu pot fi şcolarizaţi în satul, comuna, oraşul sau municipiul de domiciliu şi nu beneficiază de existenţa serviciilor de transport public, pe durata anului școlar 2024-2025**

Luând în considerare prevederile art.83 alin.(2) lit. b) din Legea învățământului preuniversitar nr.198/2023,

Ținând cont de prevederile Hotărârii Guvernului nr.1337/2023 din 29 decembrie 2023 privind modificarea și completarea Hotărârii Guvernului nr.810/2023 pentru aprobarea normelor metodologice privind acordarea facilităților de transport pentru elevi.

În conformitate cu prevederile art.4 alin.(2), alin. (5^1), alin. (5^2) din Hotărârea Guvernului nr.810/2023 pentru aprobarea normelor metodologice privind acordarea facilităților de transport pentru elevi care prevede că:

“ *Art.4*

*(2) Până la data de 31 august a fiecărui an, consiliile judeţene adoptă hotărâri prin care stabilesc valoarea unitară lei/kilometru aferentă sumei forfetare, cu avizul conform al Autorităţii Naţionale de Reglementare pentru Serviciile Comunitare de Utilităţi Publice, denumită în continuare ANRSC*

*(5^1) Valoarea unitară lei/km aferentă sumei forfetare se stabileşte anual de către consiliul judeţean ca medie a tarifelor medii lei/km/loc, inclusiv TVA, prevăzute în fişele de fundamentare ale tarifelor în vigoare, aferente tuturor traseelor şi/sau grupelor de trasee din toate contractele de servicii publice de transport rutier judeţean de persoane atribuite de către consiliul judeţean.*

*(5^2) Concomitent cu stabilirea valorii unitare lei/km, consiliile judeţene stabilesc şi suma forfetară pe zi aferentă fiecărei tranşe de 1 kilometru pe o distanţă de la 1 la 50 de kilometri, prin înmulţirea valorii unitare lei/km cu distanţa dus-întors dintre domiciliul/reşedinţa elevului şi unitatea de învăţământ”*

Luând în considerare avizul conform al Autorității Naționale de Reglementare pentru Serviciile Comunitare de Utilități Publice(A.N.R.S.C.) cu nr.8769/05.08.2024, înregistrat la registratura Consiliului Județean Satu Mare cu nr.17170/05.08.2024,

Având în vedere cele de mai sus,

în temeiul prevederilor art. 182 alin. (2) din Ordonanța de urgență nr. 57/2019 privind Codul administrativ cu modificările și completările ulterioare,

**INIŢIEZ:**

**Proiectul de hotărâre privind stabilirea valorii unitare lei/kilometru aferentă sumei forfetare și a sumei forfetare pe zi aferentă fiecărei tranșe de 1 kilometru pe o distanță de la 1 la 50 de kilometri pentru elevii care nu pot fi şcolarizaţi în satul, comuna, oraşul sau municipiul de domiciliu şi nu beneficiază de existenţa serviciilor de transport public , pe durata anului școlar 2024-2025**

INIŢIATOR:

PREŞEDINTE,

Pataki Csaba

Red./Tehn.B.A.

5 ex